KOMISJONI RAKENDUSMÄÄRUS (EL) 2016/1813,

7. oktoober 2016,

millega nähakse ette selliste raamatupidamisandmete vorm ja sisu, mis tuleb esitada komisjonile seoses EAGFi ja EAFRD raamatupidamisarvestuste kontrollimise ja heakskiitmisega ning järelevalveks ja prognooside tegemiseks

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 104,

ning arvestades järgmist:

Komisjoni rakendusmääruse (EL) nr 908/2014 (2) artikli 31 lõikes 1 on sätestatud, et kõnealuse määruse artikli 30 lõike 1 punktis c osutatud raamatupidamisandmete vorm ja sisu ning nende komisjonile edastamine viis peavad vastama komisjoni rakendusmääruses (EL) 2015/1532 (3) sätestatule.

ON VASTU VÕTNUD KÄESOLEVA MÄÄRUSE:

Artikkel 1

Rakendusmääruse (EL) nr 908/2014 artikli 30 lõike 1 punktis c osutatud raamatupidamisandmete vorm ja sisu ning nende komisjonile edastamise viis sätestatakse käesoleva määruse I („X-tabel“), II („Tehnilised nõuded arvutifailide edastamisel EAGFi ja EAFRD kulude kohta“), III („Meelespea“) ja IV („EAFRD eelarvekoodide [F109] struktuur“) lisas.

Artikkel 2

Rakendusmäärus (EL) 2015/1532 tunnistatakse kehtetuks alates 16. oktoobrist 2016.

Artikkel 3

Käesolev määrus jõustub seitsmendal päeval pärast selle avaldamist Euroopa Liidu Teatajas.

Seda kohaldatakse alates 16. oktoobrist 2016.

(1) ELT L 347, 20.12.2013, lk 549.

(2) Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).

(3) Komisjoni 15. septembri 2015. aasta rakendusmäärus (EL) 2015/1532, millega nähakse ette selliste raamatupidamisandmete vorm ja sisu, mis tuleb esitada komisjonile seoses EAGFi ja EAFRD raamatupidamisarvestuste kontrollimise ja heakskiitmisega ning järelevalveks ja prognooside tegemiseks (ELT L 240, 16.9.2015, lk 13).

Juhul kui koordineeriv asutus avastab, et saadetud on ebatäpsed andmed või andmete edastamisel on tekkinud probleeme, tuleb komisjoni sellest viivitamata teavitada. Kõik ebatäpset teavet sisaldavad failid tuleb ära märkida. Komisjonil palutakse kõnealused failid kustutada. Alles pärast seda tuleb koordineerival asutusel saata parandatud failid eelnevate ebatäpsete andmete täielikuks asendamiseks, et vältida elektrooniliste kirjete või andmefailide kattumist.

Meetme 15 kohta iga-aastases deklaratsioonis esitatud summa on võrdne kvartalideklaratsioonides [SFC2014] esitatud summadega. Kuid kvartalideklaratsioonides oli 100,00 euro suurune summa ekslikult esitatud sihtvaldkonna 1a all ja on nüüd uuesti esitatud õige sihtvaldkonna 1b all.

Meetme 015 kohta iga-aastases deklaratsioonis esitatud summa on haldusvigade tõttu 150,00 euro võrra väiksem kvartalideklaratsioonides [SFC2014] esitatud summadest. 100,00 euro suurune haldusviga on esinenud sihtvaldkonnas 4a kirjendatud toimingu puhul ja teine haldusviga on esinenud sihtvaldkonna 4c maksel.

Liikmesriigi koordineeriv asutus peab saatma ühe iga-aastase deklaratsiooni faili kõigi makseasutuste kohta või iga makseasutuse kohta eraldi iga-aastase deklaratsiooni faili. Iga-aastase deklaratsiooni failis on kogusummad makseasutuse kohta ning eelarve ja rahaühiku koodid EAGFi ja EAFRD meetmete kohta (rakendusmääruse (EL) nr 908/2014 artikli 29 punktid b ja c).

Kümnendkohtade arv on kindlaks määratud (üksikasjad on III lisas).

BE, DK, DE, ES, FR, IE, IT, LU, NL, AT, PT, FI, SE ja GB

Kirjed on eri pikkusega. Iga kirje lõpeb koodiga „CR LF“ või „Carriage Return – Line Feed“ (reavahetus) (kuueteistkümnendsüsteemis: „0D 0A“). Päiserida ei tohi kunagi lõppeda semikooloniga (;). Andmeread tohivad lõppeda semikooloniga (;) ainult juhul, kui viimane väli on tühi.

Esimeses failikirjes (päisereas) on faili kirjeldus. Väljanimed algavad tähega „F“, millele järgneb I lisas (X-tabelis) kasutatud väljanumber. Lubatud on ainult kõnealuses lisas loetletud väljanimed.

Kirjed peavad olema lamefaili struktuuriga. Juhul kui väljadel on rohkem kui üks väärtus, nõutakse kõiki andmevälju sisaldavaid eraldi kirjeid. Tuleb kontrollida, et ei esineks topeltarvestust (1) .

III LISA

Meelespea

Eelarveaasta 2017

SISUKORD

1. Andmed maksete kohta 27

1.1. F100: makseasutuse nimi 27

1.2. F101: makse viitenumber 27

1.3. F103: makse liik 28

1.4. F105: makse koos trahviga 28

1.5. F105B: nõuetele vastavus: halduskaristuse kohaldamine 28

1.6. F105C: maksmata summa (eurodes): toetuse vähendamine või selle saajate hulgast väljaarvamine halduskontrolli ja/või kohapealse kontrolli tulemusena 28

1.7. F106: summa eurodes 28

1.8. F106A: avaliku sektori kulud eurodes 29

1.9. F107: rahaühik 29

1.10. F108: maksekuupäev 29

1.11. F109: eelarvekood 29

1.12. F110: turustusaasta, kalendriaasta või periood 29

2. Andmed makse saaja (taotleja) kohta 29

2.1. F200: identifitseerimiskood 29

2.2. F201: nimi 29

2.3. F202A: taotleja aadress (tänav ja maja number) 29

2.4. F202B: taotleja aadress (sihtnumber) 29

2.5. F202C: taotleja aadress (vald või linn) 29

2.6. F207: piirkond ja allpiirkond liikmesriigis 30

2.7. F220: vahendusasutuse identifitseerimiskood 30

2.8. F221: vahendusasutuse nimi 30

2.9. F222B: asutuse aadress (rahvusvaheline sihtnumber) 30

2.10. F222C: asutuse aadress (vald või linn) 30

3. Andmed toetusetaotluse/maksetaotluse kohta 30

3.1. F300: toetusetaotluse/maksetaotluse number 30

3.2. F300B: toetusetaotluse/maksetaotluse kuupäev 30

3.3. F301: lepingu/projekti number (vajaduse korral) 30

3.4. F304: vastutav asutus 30

3.5. F307: asutus, kus hoitakse täiendavaid dokumente 31

4. Andmed toodete kohta 31

4.1. F500: tootekood/maaelu arendamise osameetme kood 31

4.2. F502: makse aluseks olev kogus (hektarite vms arv) 31

4.3. F503: esitatud maksetaotlusega hõlmatud kogus (taotletud kogus) 31

4.4. F508A: esitatud maksetaotlusega hõlmatud pindala 31

4.5. F508B: maksega hõlmatud pindala 31

4.6. F509A: valesti deklareeritud pindala 31

4.7. F510: liidu määruse ja artikli number 32

4.8. F511: EAGFi toetuse määr (eurodes) mõõtühiku kohta 32

4.9. F531: üldalkoholisisaldus mahuprotsentides 32

4.10. F532: naturaalne alkoholisisaldus mahuprotsentides 32

4.11. F533: viinamarjakasvatusvöönd 32

5. ANDMED KOHAPEALSE KONTROLLI KOHTA 32

5.1. F600: kohapealsed kontrollid 32

Üldine märkus: I lisas kasutatud koodide X, A ja D tähendus

Kõik andmed märkega „X“ või „A“ on kohustuslikud.

„X“ = rakendusmääruses (EL) 2015/1532 sisalduv andmeväli. „A“ = kõnealuse rakendusmäärusega võrreldes lisatav andmeväli. „D“ = kõnealuse rakendusmäärusega võrreldes välja jäetav andmeväli.

Kui andmete esitamise nõue ei ole teatavatel asjaoludel asjakohane või seda nõuet ei kohaldata asjaomase liikmesriigi suhtes, pannakse väärtus NULL, mis esitatakse kahe järjestikuse semikooloniga (;;) CSV-vormingus andmefailis või numbrilisel kujul nullväärtusena (0.00).

1. ANDMED MAKSETE KOHTA

Eelmärkus: käesolevas osas tähendab „makse“ EAGFi ja EAFRD makseid ja laekumisi.

1.1. F100: makseasutuse nimi

Nõutav vorming: väljendatakse koodiga (vt koodiloend F100, mida ajakohastatakse CAP-ED veebisaidil):

https://webgate.ec.europa.eu/agriportal/awaiportal/.

1.2. F101: makse viitenumber

Viitenumber, mis võimaldab asjaomast makset makseasutuse raamatupidamisarvestuses üheselt kindlaks teha. Toiduabiga seotud kõrvaldamisi ei käsitata sekkumistoodete müügina. Sellisel konkreetsel juhul võib väli F101 jääda täitmata.

1.3. F103: makse liik

Nõutav vorming: väljendatakse ühekohalise koodiga, mis vastab järgmisele koodiloendile.

Kood Tähendus 0 Toiduabi 1 Ettemakse 2 Lõppmakse (esimene ja ainuke makse või jääksumma maksmine pärast ettemakset, osaline makse) 3 Tagasinõudmine/(sanktsioonile järgnev) tagasimakse/korrigeeriv makse 4 Summade laekumine (ei järgne ette- ega lõppmaksele) 6 Ei ole finantstehing 7 Osaline makse

1.4. F105: makse koos trahviga

Nõutav vorming: jah = „Y“; ei = „N“.

1.5. F105B: nõuetele vastavus: halduskaristuse kohaldamine

EAGFi ja EAFRD puhul tuleb väljal F105B märkida määruse (EL) nr 1306/2013 artiklis 91 osutatud halduskaristuse summa. Kõnealune, nõuetele vastavuse kontrolli süsteemist tulenev negatiivne summa (eurodes) näidatakse üks kord makse saaja kohta asjaomaste eelarvekoodide all.

Nõutav vorming: +99… 99.99 või –99… 99.99, kus 9 tähistab numbrit 0 kuni 9.

1.6. F105C: maksmata summa (eurodes): toetuse vähendamine või selle saajate hulgast väljaarvamine halduskontrolli ja/või kohapealse kontrolli tulemusena

Välja tuleb kasutada sektorit käsitlevate õigusaktide kohaselt halduskontrolli ja/või kohapealse kontrolli tulemusena toetuse vähendamise või selle saajate hulgast väljaarvamise märkimiseks.

Nõuetele vastavuse kontrolli tulemusena saadud summa tuleb märkida väljale F105B ning seega ei tohi kõnealune summa olla osa väljal F105C märgitud (negatiivsest) summast.

Nõutav vorming: +99… 99.99 või –99… 99.99, kus 9 tähistab numbrit 0 kuni 9.

1.7. F106: summa eurodes

Iga üksikmakse summa eurodes.

Väljal F106 esitatud maksed on seotud üksnes EAGFi ja EAFRD kuludega. Riiklikke kulusid sellesse rubriiki ei kanta.

EAGFi puhul peab kõnealuste summade koondsumma (F106) eelarvekoodide (F109) kaupa vastama tabelis 104 esitatud summadele.

EAFRD puhul peab kõnealuste summade koondsumma (F106) eelarvekoodide (F109) kaupa vastama summadele, mis on arvutatud sama perioodi kulude kvartalideklaratsioonides.

Nõutav vorming: +99… 99.99 või –99… 99.99, kus 9 tähistab numbrit 0 kuni 9.

1.8. F106A: avaliku sektori kulud eurodes

Toimingute finantseerimiseks eraldatav avaliku sektori rahastamisosaluse summa, mis pärineb liikmesriigi või piirkondlike või kohalike asutuste või liidu eelarvest, ning mis tahes muud samalaadsed kulutused.

Eelarvekoodide (F109) kaupa jaotatud üksikmaksete summa (F106A) peab põhimõtteliselt olema kooskõlas sama perioodi kvartalideklaratsioonides esitatud avaliku sektori kuludega.

Nõutav vorming: +99… 99.99 või –99… 99.99, kus 9 tähistab numbrit 0 kuni 9.

1.9. F107: rahaühik

Nõutav vorming: EUR

1.10. F108: maksekuupäev

Kuupäev, millega määratakse kindlaks EAGFile/EAFRD-le deklaratsiooni esitamise kuu.

Nõutav vorming: „AAAAKKPP“ (aasta neljakohaline, kuu kahekohaline, päev kahekohaline).

1.11. F109: eelarvekood

EAGFi puhul tuleb esitada tegevuspõhise eelarvestamise (ABB) struktuuri täiskood (jaotis, peatükk, artikkel, punkt ja alapunkt).

EAFRD eelarverea 05046001 puhul tuleb märkida eelarve alapunktid vastavalt IV lisa jaole 1.2.

Nõutav ABB-vorming tühikuteta: „999999999999999“, kus 9 tähistab numbrit 0 kuni 9.

1.12. F110: turustusaasta, kalendriaasta või periood

Sekkumistoodete puhul tuleb märkida turustusaasta või kvoodiperiood, millele toode vastab.

EAFRD pindala või loomühikutega mitte seotud meetmete puhul on see kalendriaasta, millal esitati esialgne taotlus rahalise toetuse saamiseks. Mitmeaastaste kohustuste puhul, mis on seotud näiteks pindala- või loomühikupõhiste meetmetega, on see kalendriaasta, mil kohustus võeti.

2. ANDMED MAKSE SAAJA (TAOTLEJA) KOHTA

Eelmärkus: väljasid F200, F201, F202A, F202B ja F202C tuleb alati kasutada makse saaja, st lõpliku saaja märkimiseks. Välju F220, F221, F222B ja F222C võib kasutada ainult siis, kui makse tehakse saajale vahendusasutuse kaudu. Väli F207 on seotud ainult väljaga F200.

2.1. F200: identifitseerimiskood

Liikmesriigi tasandil peab makseasutuse IT-süsteemis olema igale taotlejale määratud individuaalne kordumatu identifitseerimisnumber kõigi maksete jaoks.

2.2. F201: nimi

Taotleja perekonna- ja eesnimi või ärinimi.

2.3. F202A: taotleja aadress (tänav ja maja number)

2.4. F202B: taotleja aadress (sihtnumber)

2.5. F202C: taotleja aadress (vald või linn)

2.6. F207: piirkond ja allpiirkond liikmesriigis

Piirkonna ja allpiirkonna kood (NUTS 3) määratakse vastavalt makse saaja ettevõtte põhitegevusele.

Koodi „Extra Region“ (MSZZZ) tuleb kasutada ainult juhul, kui NUTS 3 koodi ei ole olemas.

Nõutav vorming: NUTS 3 kood, mis on esitatud F207 koodiloendis CAP-ED veebisaidil https://webgate.ec.europa.eu/agriportal/awaiportal/.

2.7. F220: vahendusasutuse identifitseerimiskood

Liikmesriigi poolt vahendusasutustele määratud individuaalne identifitseerimisnumber. Makse tehakse vahendusasutuse kaudu saajale või otse vahendusasutusele.

2.8. F221: vahendusasutuse nimi

Asutuse nimi.

2.9. F222B: asutuse aadress (rahvusvaheline sihtnumber)

2.10. F222C: asutuse aadress (vald või linn)

3. ANDMED TOETUSETAOTLUSE/MAKSETAOTLUSE KOHTA

3.1. F300: toetusetaotluse/maksetaotluse number

See teave peab võimaldama leida toetusetaotlust/maksetaotlust liikmesriigi failidest. Põllumajandusturgudel sekkumiste, otsetoetuste ja maaelu arengu toetusetaotluse/maksetaotluse number peab olema kordumatu ning võimaldama taotlust makseasutuse IT-süsteemis üheselt kindlaks teha.

3.2. F300B: toetusetaotluse/maksetaotluse kuupäev

Kuupäev, mil makseasutus või tema volitatud asutus (sh allasutus või piirkondlik üksus) toetusetaotluse/maksetaotluse vastu võttis.

Veinisektori riiklike toetusprogrammide kohaste maksete puhul peab taotluse esitamise kuupäev olema komisjoni määruse (EÜ) nr 555/2008 (1) artikli 37 punktis b sätestatud kuupäev.

Maaelu arengu meetmete puhul on taotluse esitamise kuupäev seotud komisjoni delegeeritud määruse (EL) nr 640/2014 (2) artikli 2 lõike 1 punktis 4 osutatud maksetaotlusega.

Nõutav vorming: „AAAAKKPP“ (aasta neljakohaline, kuu kahekohaline, päev kahekohaline).

3.3. F301: lepingu/projekti number (vajaduse korral)

EAFRD meetmete ja programmide puhul tuleb igale projektile määrata kordumatu identifitseerimisnumber.

3.4. F304: vastutav asutus

Halduskontrolli ja maksete kinnitamise eest vastutav asutus, nt piirkondlik büroo. See teave on seda olulisem, mida detsentraliseeritum on kava haldamine.

3.5. F307: asutus, kus hoitakse täiendavaid dokumente

Üksnes juhul, kui see ei ole sama, mis väljal F304 nimetatud asutus.

4. ANDMED TOODETE KOHTA

Eelmärkus koguste kohta: põhireeglina tuleb kogus, nt pindala jne märkida ainult üks kord. Ettemakse ja sellele järgneva jääkmakse maksmise korral tuleb kogus märkida ettemakse kirjes. Samuti kehtib see siis, kui ettemakse ja jääkmakse on kirjendatud eelarve eri alapunktidesse (ettemaksed ja jääk). Koguse suhtes tehtud kohandused tuleb märkida jääksummat või hilisemaid makseid käsitlevatesse kirjetesse. Tagasinõutud summade puhul, kui kohaldatavat summat on vähendatud vale koguse tõttu, tuleb kohandused märkida miinusmärgiga.

4.1. F500: tootekood/maaelu arendamise osameetme kood

Liikmesriigid peavad koostama oma koodiloendid, mille üksikasjad esitatakse maksefaili(de)le lisatud selgitavas märkuses.

EAFRD eelarverubriigi 05046001 alusel võetavate maaelu arengu meetmete puhul peab osameetme kood olema kooskõlas komisjoni rakendusmääruse (EL) nr 808/2014 (3) I lisa 5. osas esitatud tabeliga.

4.2. F502: makse aluseks olev kogus (hektarite vms arv)

Vt 4. rubriigi eelmärkus (andmed toodete kohta).

Veinisektoris esitatakse pärast destilleerimist saadud tooted alkoholisisalduse järgi.

Kõigi muude sektorite puhul väljendatakse makse aluseks olevaid koguseid ühikutes, millel nende lisatasumakse vastavalt määrusele põhineb.

Nõutav vorming: +99…99.99 või –99…99.99, kus 9 tähistab numbrit 0 kuni 9. Vajaduse korral võib kümnendkohtade arvu suurendada (kuni 6).

4.3. F503: esitatud maksetaotlusega hõlmatud kogus (taotletud kogus)

Nõutav vorming: +99…99.99 või –99…99.99, kus 9 tähistab numbrit 0 kuni 9. Vajaduse korral võib kümnendkohtade arvu suurendada (kuni 6).

4.4. F508A: esitatud maksetaotlusega hõlmatud pindala

Taotlusega hõlmatud pindala.

Nõutav vorming: +99…99.99 või –99…99.99, kus 9 tähistab numbrit 0 kuni 9.

4.5. F508B: maksega hõlmatud pindala

Vt 4. rubriigi eelmärkus (andmed toodete kohta).

Pindala, mille kohta makse tehakse.

Nõutav vorming: +99…99.99 või –99…99.99, kus 9 tähistab numbrit 0 kuni 9.

4.6. F509A: valesti deklareeritud pindala

Deklareeritud ja mõõdetud pindala erinevus. Pindala on üledeklareeritud, kui deklareeritud pindala on mõõdetud pindalast suurem, ning see märgitakse positiivse arvuga. Pindala on aladeklareeritud, kui mõõdetud pindala on deklareeritud pindalast suurem, ning see märgitakse negatiivse arvuga.

Nõutav vorming: +99…99.99 või –99…99.99, kus 9 tähistab numbrit 0 kuni 9.

4.7. F510: liidu määruse ja artikli number

Sekkumistoodete puhul nõutakse Euroopa Liidu Teatajas avaldatud ad hoc dokumenti.

EAFRD eelarvepunkti 05046001 alusel võetavate maaelu arengu meetmete puhul tuleb vajaduse korral märkida valitud põllumajanduse arengu valdkonnale vastava liidu prioriteedi (sihtvaldkonna) kood (4).

4.8. F511: EAGFi toetuse määr (eurodes) mõõtühiku kohta

Välja F511 tuleb kasutada siis, kui ühel nõutaval kogusega seotud väljadest (F502 ja F508B) on esitatud andmeid. Toetuse määr peab olema väljendatud samas mõõtühikus kui esitatud kogus.

Nõutav vorming: 9…9.999999, kus 9 tähistab numbrit 0 kuni 9.

4.9. F531: üldalkoholisisaldus mahuprotsentides

Väljendatakse mahuprotsendina hektoliitri kohta.

Nõutav vorming: 99.99, kus 9 tähistab numbrit 0 kuni 9.

4.10. F532: naturaalne alkoholisisaldus mahuprotsentides

Väljendatakse mahuprotsendina hektoliitri kohta.

Nõutav vorming: 99.99, kus 9 tähistab numbrit 0 kuni 9.

4.11. F533: viinamarjakasvatusvöönd

Euroopa Parlamendi ja nõukogu määruse (EL) nr 1308/2013 (5) VII lisa 1. liites määratletud viinamarjakasvatusvöönd.

Nõutav vorming: väljendatakse ühega järgmistest koodidest: A, B, CI, CII, CIIIA, CIIIB.

5. ANDMED KOHAPEALSE KONTROLLI KOHTA

Siin esitatakse andmed asjaomase taotlusaasta/kalendriaasta osas läbi viidud kontrollide kohta.

5.1. F600: kohapealsed kontrollid

Kohapealse kontrolli all peetakse silmas asjakohastes määrustes (6) asjaomase taotlusaasta/kalendriaasta puhul ette nähtud kontrolle. Kontrollid hõlmavad põllumajandusettevõtete külastusi (kood „F“ või „C“) ja/või kaugseiret (kood „T“).

Sama meetme ja sama tootja korduvatest kontrollidest tuleb teatada ainult üks kord. Iga konkreetse kontrolliga seotud ette-, jääk- või muu makse kirje kohta peab väljal F600 olema märgitud vastav kood.

Nõutav vorming: „N“ = kontrolli ei ole toimunud, „F“ = kohapealne kontroll, „C“= nõuetele vastavuse kontroll, „T“= kaugseirena tehtav kontroll.

Kohapealse kontrolli ja nõuetele vastavuse kontrolli ja/või kaugseirena tehtava kontrolli kombinatsiooni korral tuleb näidata üks vastavatest koodidest „FT“, „CT“, „CF“ või „FTC“.

(1) Komisjoni 27. juuni 2008. aasta määrus (EÜ) nr 555/2008, milles sätestatakse veinituru ühist korraldust käsitleva nõukogu määruse (EÜ) nr 479/2008 üksikasjalikud rakenduseeskirjad veinisektoris seoses toetusprogrammide, kolmandate riikidega kauplemise, tootmisvõimsuse ja kontrollidega (ELT L 170, 30.6.2008, lk 1).

(2) Komisjoni 11. märtsi 2014. aasta delegeeritud määrus (EL) nr 640/2014, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas ning otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT L 181, 20.6.2014, lk 48).

(3) Komisjoni 17. juuli 2014. aasta rakendusmäärus (EL) nr 808/2014, milles sätestatakse Euroopa Parlamendi ja nõukogu määruse (EL) nr 1305/2013 (Euroopa Maaelu Arengu Põllumajandusfondist (EAFRD) antavate maaelu arengu toetuste kohta) rakenduseeskirjad (ELT L 227, 31.7.2014, lk 18).

(4) Koodid tuleb esitada vastavalt määruse (EL) nr 1305/2013 artiklile 5. Näiteks: kood 1a kulude puhul valdkonnas „teadmussiirde ja innovatsiooni parandamine põllumajandus- ja metsandussektoris ning maapiirkondades, keskendudes innovatsiooni edendamisele, koostöö ja teadmistebaasi arendamisele maapiirkondades“.

(5) Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

(6) Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).

Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

Komisjoni 11. märtsi 2014. aasta delegeeritud määrus (EL) nr 639/2014, millega täiendatakse Euroopa Parlamendi ja nõukogu määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, ning muudetakse kõnealuse määruse X lisa (ELT L 181, 20.6.2014, lk 1).

Komisjoni 18. juuli 1989. aasta määrus (EMÜ) nr 2159/89 pähkleid ja jaanikaunasid käsitleva nõukogu määruse (EMÜ) nr 1035/72 IIa jaotises sätestatud erimeetmete üksikasjalike rakenduseeskirjade kohta (EÜT L 207, 19.7.1989, lk 19).

Komisjoni 22. juuli 1999. aasta määrus (EÜ) nr 1621/1999, millega kehtestatakse nõukogu määruse (EÜ) nr 2201/96 üksikasjalikud rakenduseeskirjad teatavate kuivatatud viinamarjade tootmiseks ettenähtud viinamarjasortide kasvatamiseks antava viljelusabi kohta (EÜT L 192, 24.7.1999, lk 21).

Komisjoni 27. juuni 2006. aasta määrus (EÜ) nr 968/2006, millega kehtestatakse ühenduse suhkrutööstuse ümberkorraldamise ajutise kava loomist käsitleva nõukogu määruse (EÜ) nr 320/2006 üksikasjalikud rakenduseeskirjad (ELT L 176, 30.6.2006, lk 32).